**Fülpösdaróc Község Önkormányzata Képviselő-testületének**

**4/2022. (III.10.) önkormányzati rendelete**

**a Győrteleki Közös Önkormányzati Hivatalban foglalkoztatott köztisztviselők illetménykiegészítéséről**

Fülpösdaróc Község Önkormányzatának Képviselő-testülete az Alaptörvény 32. cikk (1) bekezdés a) pontjában meghatározott eredeti jogalkotói hatáskörében, valamint a Magyarország helyi önkormányzatairól szóló 2011. évi CLXXXIX. Törvény 13. §-ban meghatározott feladatkörében eljárva, a közszolgálati tisztviselőkről szóló 2011. évi CXCIX. törvény 234. § (3)-(5) bekezdéseiben kapott felhatalmazás alapján, a köztisztviselők illetménykiegészítéséről a következőket rendeli el:

**1. §**

E rendelet hatálya a Győrteleki Közös Önkormányzati Hivatalnál foglalkoztatott köztisztviselőkre, ügykezelőre terjed ki.

**2. §**

(1) A Győrteleki Közös Önkormányzati Hivatal köztisztviselője 2022. január 1. napjától, tárgyévre a) felsőfokú iskolai végzettség esetén alapilletménye 1 %-ának, b) középiskolai végzettség esetén alapilletménye 20 %-ának megfelelő mértékű illetménykiegészítésre jogosult.

(2) A köztisztviselő illetménykiegészítésre való jogosultsága a tárgyév végén megszűnik.

**3. §**

E rendelet hatályba lépésével egyidejűleg hatályát veszti a Györteleki Közös Önkormányzati Hivatalban foglalkoztatott köztisztviselők illetménykiegészítéséről szóló 3**/2021. (III.08.)** önkormányzati rendelete.

**4. §**

Ez a rendelet a 2022. március 11. napján lép hatályba azzal, hogy rendelkezéseit 2022. január 1. napjától kell alkalmazni.

Fülpösdaróc, 2022. március 9.

Kovács Csaba dr.Sipos Éva

polgármester jegyző